मंत्रालयिक कर्मचारियों ने सीएम को भेजा मांगपत्र
चिड़ावा | राजस्थानपंचायतीराज मंत्रालयिक कर्मचारी संगठन के प्रदेशव्यापी आह्वान पर गुरुवार को संगठन पदाधिकारियों ने मुख्यमंत्री को मांगपत्र भेजा। तहसीलदार बृजेश गुप्ता को संगठन जिलाध्यक्ष राकेश बराला के नेतृत्व में मांगपत्र दिया गया। जिसमें कर्मचारियों के नियमितीकरण, पूरा वेतन दिए जाने, जॉब चार्ट में ग्रामसेवक के बराबर होने के बाद बावजूद कर्मचारियों को ग्रामसेवक के अधीन नहीं रखने सहित अन्य ग्यारह सूत्री मांगे उठाई गई। मांगपत्र देने वालों में ब्लॉक अध्यक्ष सुभाषचंद्र, ब्लॉक संरक्षक गुलझारीलाल, पुष्पा देवी, रेखा देवी, ओमप्रकाश धनखड़, सोमवीर, रवि कुमार सहित अन्य लोग शामिल थे।
hin_Deva hin_Deva